20/08/2009 | Administración LocalMunicipal
Arzúa
publicacion bases para a contratación dun técnico/a de administración xeral e urbanismo

ANUNCIO Aprobadas pola Xunta de Goberno Local, na sesión do día 9 de xullo de 2009, as bases que rexirán a convocatoria para a contratación laboral en réxime de interenidade, dun tecnico/a en administración xeral e urbanismo, que se atopa vacante no cadro de persoal funcionario deste concello. Ao obxecto de dar cumprimento a dito acordo, procédese agora a publicar ditas bases; cuxo contido íntegro é o seguinte: A presente convocatoria, así como as súas bases reguladoras, teñen por obxecto, ao abeiro do previsto no artigo 10.1 a) da Lei 7/2007, do 12 de abril, a cobertura, en réxime de interinidade, dun posto de técnico/a de Administración Xeral e Urbanismo, encadrado na categoría de Administración Xeral e vacante no cadro de persoal funcionario deste concello. O referido posto, previsto na Oferta de Emprego Público para o ano 2008, conta con dotación orzamentaria no correspondente orzamento prorrogado para o ano 2009.  Denominación: Técnico/a de Administración Xeral e Urbanismo.  Escala: Administración Xeral.  Subescala: Técnica.  Área de Adscrición: Administración Xeral.  Grupo de clasificación profesional (artigos 10.5, 76 e Disposición Transitoria Terceira da Lei 7/2007, de 12 de abril): A1  Nivel: 24  Titulación esixida: Licenciatura en Dereito.  Contido funcional: a instrucción e coordinación dos procedementos administrativos na área de Administración Xeral (áreas de contratación administrativa, selección de persoal e urbanismo); o asesoramento e información no proceso de toma de decisión polos diferentes órganos municipais; a elaboración de informes, estudos e normativa de carácter interno; a revisión e, no seu caso, nova elaboración de impresos e formularios co fin de mellorar a súa eficacia na consecución dos obxectivos para os que foron creados; o informe, aos órganos superiores competentes, sobre o contido dos diferentes expedientes administrativos, así como a realización de calquera outra tarefa relacionada coas características do posto e que lle fora encomendada polos seus superiores xerárquicos. Igualmente serán funcións do posto a substitución, con carácter accidental, dos titulares da Secretaría e da Intervención municipais nos supostos de ausencia temporal destes.  Duración: ata a cobertura do posto con carácter definitivo. Para poder tomar parte na presente convocatoria, os aspirantes deberán reunir, antes do remate do prazo de presentación de instancias, os seguintes requisitos: a) Ter nacionalidade española, sen prexuízo do disposto no artigo 57 da Lei 7/2007, de 12 de abril, no caso dos nacionais doutros Estados. b) Posuír capacidade funcional para o desempeño das tarefas do posto. c) Ter cumpridos dezaseis anos e non exceder, no seu caso, da idade máxima de xubilación forzosa. d) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, no que fose separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e) Estar en posesión da titulación de Licenciado/a en Dereito. f) Estar capacitado para atender ao cidadán na lingua oficial en Galicia que o solicite, de conformidade co previsto nos artigos 54.11 e 56.2 da Lei 7/2007, de 12 de abril. A solicitude, dirixida ao Sr. Alcalde do Concello, presentarase, conforme ao modelo que se achega como Anexo I, no Rexistro Xeral do Concello, ou en calquera das formas previstas no artigo 38.4 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común, no prazo dos dez días hábiles seguintes ao da publicación do correspondente anuncio da convocatoria no Boletín Oficial da Provincia. Igualmente, publicarase o anuncio da convocatoria nos Taboleiros de Anuncios do concello. A solicitude deberá ir acompañada dos seguintes documentos, debidamente cotexados: a) Fotocopia do Documento Nacional de Identidade. b) Fotocopia do Título de Licenciatura en Dereito ou, no seu caso, do xustificante de petición do mesmo ao Ministerio. c) Relación de méritos alegados, enumerados segundo a orde establecida no apartado 6 B) destas Bases. Á dita relación acompañaranse os documentos xustificativos dos mesmos, orixinais ou fotocopias compulsadas, non sendo obxecto de valoración aqueles que non queden debidamente acreditados, en todos os seus extremos, dentro do prazo de presentación de instancias. d) Declaración xurada ou prometida da aceptación das Bases e de posuír os requisitos esixidos no apartado 3 das mesmas. As persoas con discapacidade deberán facela constar na correspondente instancia, sinalando se precisan adaptación das probas. A discapacidade acreditarase mediante a presentación da certificación correspondente expedida polo órgano competente. Rematado o prazo de presentación de solicitudes, a Alcaldía, no prazo máximo de 7 días hábiles, ditará Resolución declarando aprobada a lista provisional de aspirantes admitidos/as e excluídos/as. Na citada Resolución, que será obxecto de publicación no Taboleiro de Anuncios do concello, indicarase o nome, apelidos e DNI dos aspirantes admitidos/as e excluídos/as, con expresa referencia ás causas de exclusión, concedéndose un prazo de 10 días hábiles para formular reclamacións. Se non existiran aspirantes excluídos, esta resolución considerarase definitiva. As reclamacións que, no seu caso, se formulen, serán aceptadas ou rexeitadas na Resolución da Alcaldía que aprobe a lista definitiva de admitidos/as e excluídos/as, na que se fixará, ademais, o lugar, data e hora de comezo do proceso selectivo e a composición do Tribunal cualificador. A citada Resolución publicarase no Taboleiro de Anuncios do concello. O proceso selectivo constará de tres fases: unha fase de concurso de méritos, unha fase de oposición e unha fase de entrevista. A.- FASE DE CONCURSO DE MÉRITOS: Nesta fase, que non terá carácter eliminatorio, só se valorarán os méritos que quedasen debidamente acreditados, en todos os seus extremos, dentro do prazo de presentación de instancias. A puntuación máxima a acadar polos aspirantes nesta fase de concurso será de 6,5 puntos. Para a cualificación desta fase, reunirase o Tribunal cualificador unha vez publicada a lista de admitidos e excluídos, na forma prevista na base 5. O baremo de méritos para a cualificación da fase de concurso será o seguinte: 1.- Por servizos prestados: a) Nalgunha das funcións propias do posto como funcionario de carreira, ou interino ou como empregado laboral da Administración Pública: 0,10 puntos por mes traballado ou por fracción superior a 15 días. b) Nalgunha das funcións propias do posto mediante arrendamento de servizos na Administración pública: 0,09 puntos por mes traballado ou por fracción superior a 15 días. Non se computarán os periodos de tempo que fosen prestados simultaneamente con outros igualmente alegados. Neste supostos valoraranse só os de maior puntuación. Neste apartado poderase acadar un máximo de 4 puntos. Os servizos prestados acreditaranse mediante certificación administrativa expedida pola administración pública correspondente donde figure a duración total da relación laboral como funcionario ou empregado laboral; ou no seu caso, certificación administrativa de servizos administrativos prestados en Administracións Públicas, indicando igualmente a súa duración total.2.- Por formación profesional: a) Estar en posesión dalgún título universitario de posgrao: 1 punto. b) Ter realizado, con aproveitamento, cursos relacionados con algunha das funcións do posto, impartidos por Universidades, Administracións Públicas, Organismos oficiais dependentes de calquera das Administracións Públicas ou homologados por estas, Sindicatos, Colexios Profesionais ou Institutos ou centros privados especializados: - Por cada curso de 60 horas ou máis: 0,5 puntos. - Por cada curso de entre 30 a 59 horas: 0,3 puntos. - Por cada curso de entre 10 e 29 horas: 0,2 puntos. - Por cada curso, xornada ou actividades de menos de 10 horas ou no que non consten as horas: 0,1 puntos. A puntuación máxima que se poderá obter neste subapartado, será dun máximo de 1 punto. A formación acreditarase mediante certificación da entidade que impartiu o curso ou mediante copia compulsada do documento oficial acreditativo da súa realización. A puntuación máxima que se poderá acadar neste apartado 2 será de 2 puntos.3.- Outros méritos relacionados co obxecto do posto: titulacións académicas, participación en contratos ou proxectos das Administracións Públicas e/ou asistencia a xornadas de análise e estudo. A puntuación máxima que poderá acadarse neste apartado será de 0,5 puntos. B.- FASE DE OPOSICIÓN: A fase de oposición constará de dous exercicios, que terán carácter obrigatorio e que deberán realizarse en galego. Rematada a valoración de méritos o Tribunal publicará os resultados obtidos, así como o día e hora de comenzo do primeiro exercicio da fase de oposición. O Tribunal cualificador publicará o anuncio de celebración do segundo exercicio no Taboleiro de Anuncios do concello. Os aspirantes convocaranse para o exercicio da fase de oposición en chamamento único, sendo excluídos do proceso selectivo os que non comparezan, salvo naqueles casos debidamente xustificados e apreciados discrecionalmente polo Tribunal cualificador. Os aspirantes deberán acreditar a súa personalidade mediante a exhibición do correspondente Documento Nacional de Identidade. Primeiro exercicio: De carácter obrigatorio e eliminatorio, consistirá en desenvolver por escrito durante un período máximo de 2 horas, 2 temas de carácter xeral determinados polo Tribunal cualificador e relacionados coas materias comprendidas no Anexo II. O Tribunal cualificador proporá catro temas aos aspirantes, dos que deberán elixir dous, e que deberán contestar obrigatoriamente. Con posterioridade á data da súa realización ou no propio acto, os aspirantes serán convocados oportunamente para proceder, por si mesmos, á lectura pública do exercicio. Os aspirantes gozarán de liberdade na forma de exposición, valorándose polo Tribunal cualificador a formación xeral, a claridade de ideas, así como o rigor e precisión na exposición. O exercicio cualificarase de 0 a 20 puntos, sendo preciso acadar un mínimo de 10 puntos para superalo. Segundo exercicio: De carácter obrigatorio e non eliminatorio, consistirá na traducción directa do castelán ao galego dun texto proposto polo Tribunal durante un tempo máximo de 30 minutos e sen axuda do diccionario. O exercicio cualificarase cun máximo de 2 puntos. Quedarán eximidos da realización deste exercicio aqueles aspirantes que aporten, antes da súa celebración, título oficial de coñecemento do idioma galego, nivel perfeccionamento ou equivalente. C.- FASE DE ENTREVISTA: Rematada a fase de oposición o Tribunal publicará o anuncio contendo a lista das calificacións obtidas e o día e hora de comenzo de celebración da entrevista. A entrevista realizarase cos/coas aspirantes que teñan superado a fase de oposición e versará sobre o seu currículo, podendo realizarse, así mesmo, preguntas de carácter técnico para comprobar os coñecementos sobre as tarefas a desenvolver no posto. A fase de entrevista valorarase cun máximo de 2,5 puntos. O Tribunal cualificador estará constituído polas seguintes persoas: Presidente/a: un funcionario/a de carreira do Grupo A1 nomeado pola Alcaldía. Secretario/a: o secretario/a da corporación ou funcionario/a do concello que o substitúa, que actuará con voz, pero sen voto. Vogais: catro funcionarios de carreira do Grupo A1 nomeados pola Alcaldía. Por cada membro do Tribunal nomearase o/a correspondente suplente. O Tribunal poderá dispoñer a incorporación de asesores especialistas, que colaborarán co órgano de selección unicamente no exercicio das súas especialidades técnicas, tendo voz pero non voto. Os membros do Tribunal deberán absterse de intervir, notificándoo á autoridade convocante, cando neles concorran circunstancias das previstas no artigo 28 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común. Os/as aspirantes poderán recusar aos membros do Tribunal cando se deran calquera das citadas circunstancias. O Tribunal non poderá constituírse nin actuar validamente sen a asistencia de máis da metade dos seus membros, titulares ou suplentes, debendo estar presentes, en todo caso, o Presidente e o Secretario, ou quen legalmente os substitúa. Os membros asistentes ás diferentes sesións do Tribunal, para os efectos de percepción de asistencias, clasificaranse consonte ao disposto no artigo 33 do Real Decreto 462/2002, sobre indemnizacións por razón de servizo. O procedemento de actuación do Tribunal axustarase ao establecido nas presentes bases e na normativa aplicable á formación da vontade dos órganos colexiados, tanto na Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común, como nas demais normas que resulten de aplicación. A cualificación de cada exercicio farase pública no Taboleiro de anuncios do concello. Determinada a cualificación final dos aspirantes, o Tribunal fará pública a relación de aprobados por orde de puntuación no Taboleiro de Anuncios do concello. O Tribunal, en ningún caso, poderá aprobar nin declarar que superaron o proceso selectivo un número superior de aspirantes ao das prazas. Calquera proposta de aprobados que contraveña o establecido anteriormente será nula de pleno dereito. Non obstante, o Tribunal, ao cualificar cada un dos exercicios, non terá en conta a limitación anterior, a cal só se terá en conta para formular á Alcaldía a proposta coa puntuación final. O/a aspirante con maior puntuación total será proposto polo Tribunal para o seu nomeamento. A relación de aprobados, publicada na forma establecida na Base 8, conterá unha advertencia recordando ao candidato que superou o proceso selectivo que deberá presentar a documentación sinalada nas Bases para xustificar que cumpre os requisitos esixidos na convocatoria para o ingreso no posto de que se trate. O aspirante proposto deberá aportar, no prazo de dez días naturais, contados dende a publicación da relación de aprobados, os documentos acreditativos esixidos na convocatoria: Documento Nacional de Identidade mediante fotocopia compulsada por ambos os dous lados; fotocopia debidamente compulsada do título esixido para participar no proceso selectivo; declaración xurada de non ter sido separado do servizo das Administracións Públicas e de non estar incurso nalgunha das causas de incapacidade ou incompatibilidade determinadas na lexislación vixente e certificado médico acreditativo de non padecer enfermidade ou eiva física que impida ou dificulte o normal desenvolvemento das súas funcións. Concluído o proceso selectivo do aspirante aprobado, será nomeado funcionario interino polo titular da Alcaldía, unha vez se xustifique documentalmente o cumprimento dos requisitos esixidos para o ingreso. A toma de posesión efectuarase dentro do prazo máximo dun mes, contado dende o día seguinte ao da publicación do nomeamento. De non tomar posesión no prazo indicado, sen causa xustificada que deberá ser alegada e aceptada, decaerá nos seus dereitos. O Tribunal cualificador queda facultado para resolver as dúbidas que se presenten e tomar os acordos necesarios para a boa orde do proceso selectivo en todo o non previsto nas Bases. Os/as interesados/as poderán impugnar a presente convocatoria e as súas bases, así como todos os actos administrativos que se derivan da mesma nos casos e na forma establecidos na Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común e na Lei 29/1998, do 13 de xullo, reguladora da Xurisdición Contencioso-Administrativa. ANEXO I Modelo de solicitude D/Dª___________________, con DNI nº _________________ y domicilio a efectos de notificacións en _____________________________, con nº de teléfono_____________/____________ e correo electrónico__________, declaro coñecer e aceptar as bases publicadas no B. O. P da Provincia de A Coruña nº ___, de data _____ para participar no proceso de selección dun funcionario/a interino/a para cubrir o posto de Técnico/a de Administración Xeral e Urbanismo (Grupo A1 da Escala de Administración Xeral e Subescala Técnica). Baixo ____xuramento/promesa___ declaro cumprir todos e cada un dos requisitos imprescindibles para participar neste procedemento selectivo, comprometéndome a xustificalos se resulto/a seleccionado/a ao remate do proceso de selección. Por todo isto SOLICITO tomar parte neste proceso de concorrencia competitiva acompañando á presente solicitude a) Fotocopia compulsada do DNI. b) Xustificantes acreditativos dos méritos alegados. c) Xustificantes acreditativos de posuír a titulación esixida na Base 3 e). En ________________, a ____, de ______ de 2009. Asdo.- ________________________ Ao Sr. Alcalde-Presidente do Concello de Arzúa ANEXO II Temario Tema 1.- A Constitución Española. Estrutura e contido esencial. Procedemento de modificación. Tema 2.- A Lei. Concepto e caracteres. As Leis estatais. Leis ordinarias e Leis orgánicas. Normas do goberno con forza de Lei. Os Tratados Internacionais. O Regulamento. As relacións entre o ordenamento estatal e os ordenamentos autonómicos. Leis estatais e Leis autonómicas. Tema 3.- As Cortes Xerais. Características. A autonomía das Cámaras. Estrutura. Órganos auxiliares das Cortes Xerais: o Tribunal de Contas e o Valedor do Pobo. Tema 4.- O Goberno no sistema constitucional español: a Lei do Goberno. A Administración Pública na Constitución. A Administración Pública na Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. Relacións interadministrativas Tema 5.- O Poder Xudicial. Regulación constitucional da Xustiza. A Lei Orgánica do Poder Xudicial. Tema 6.- A Organización territorial do Estado. As formas de acceso á autonomía na Constitución Española. O sistema de distribución de competencias entre o Estado e as Comunidades Autónomas. Tema 7.- A Comunidade Autónoma de Galicia. O Estatuto de Autonomía. As competencias da Comunidade Autónoma. O Parlamento. A Xunta e o seu Presidente. Tema 8.- A Lei de Réxime xurídico das Administracións Públicas e do Procedemento Administrativo Común. Ámbito de aplicación. Principios informadores. Tema 9.- O acto administrativo: concepto, clases e elementos. A notificación e publicación dos actos administrativos. Tema 10.- Procedemento administrativo: iniciación, ordenación, instrución e finalización do procedemento. O réxime do silencio administrativo. Os recursos administrativos. Tema 11.- A Xurisdición Contencioso-Administrativa: natureza, extensión e límites. Órganos da Xurisdición e as súas competencias. As partes: Capacidade procesual, lexitimación, representación e defensa. O recurso contencioso-administrativo: procedemento xeral. Tema 12.- Réxime xurídico dos contratos das Administracións Públicas segundo a Lei 30/2007, do 30 de outubro. Requisitos dos contratos. A administración contratante. O órgano de contratación. O contratista: capacidade, solvencia, prohibicións e clasificacións. Tema 13.- Actuacións previas á contratación: a selección do contratista. Procedementos, formas e criterios de adxudicación. Garantías. Perfeccionamento e formalización do contrato. Tema 14.- A Lei 7/2007, de 12 de abril, do Estatuto Básico do Empregado Público. Rexime xurídico básico dos empregados públicos Tema 15.- A responsabilidade patrimonial da Administración Pública. Características da institución no sistema español. Danos resarcibles. A responsabilidade das autoridades e persoal ao servizo da Administración. A extensión da reparación. A acción de responsabilidade. Tema 16.- O Réxime local. Significado e evolución histórica. Bases constitucionais da administración local. A autonomía local: significado contido e límites. Tipoloxía de entidades locais Tema 17.- As fontes do dereito local. Regulación básica do Estado e normativa da Comunidade Autónoma de Galicia en materia de réxime local. A incidencia da lexislación sectorial sobre o réxime local. Tema 18.- O Municipio: concepto e elementos. O termo municipal. O Padrón de habitantes. O estatuto dos veciños. O sistema electoral municipal Tema 19.- A organización municipal. Os municipios de réxime común. Órganos necesarios: o Alcalde, Tenentes de Alcalde, o Pleno, a Xunta de Goberno Local. Órganos complementarios: comisións informativas e outros órganos. Os municipios de gran poboación: especialidades do seu réxime orgánico-funcional. Os grupos políticos. A participación veciñal na xestión municipal. O concejo aberto. Outros réximes especiais. Tema 20.- As competencias municipais: sistemas de determinación. Competencias propias, compartidas e delegadas. Os servizos mínimos. A reserva de servizos. Tema 21.- Réxime de sesións e acordos dos órganos de goberno local. Actas, certificacións, comunicacións, notificacións e publicación dos acordos. O rexistro de documentos. Tema 22.- As formas de actividade das entidades locais. A intervención administrativa local na actividade privada. As licenzas e autorizacións administrativas: as súas clases. A actividade de fomento na esfera local. Tema 23.- A iniciativa pública económica das Entidades Locais e a reserva de servizos. O servizo público nas entidades locais. Os modos de xestión. Especial referencia á concesión de servizos e á empresa pública local. O consorcio. Tema 24.- Os bens das entidades locais. Clases. Bens de dominio público. Bens patrimoniais. Prerrogativas e potestades das entidades locais en relación cos seus bens. Tema 25.- O marco constitucional do urbanismo. A Sentenza 61/1997, do Tribunal Constitucional. Competencias do Estado, das Comunidades Autónomas e das Entidades Locais. Tema 26.- Réxime urbanístico da propiedade do solo en Galicia: Principios xerais. Clases de solo. Rexime xurídico do solo Tema 27.- O planeamento urbanístico. Clases de plans. Procedemento de elaboración e aprobación dos instrumentos de ordenación. Vixencia e revisión dos plans Tema 28.- A execución do planeamento. Regras xerais para a equidistribución. Sistemas de execución e réxime xurídico dos mesmos Tema 29.- A intervención na edificación e uso do solo: as licencias. A disciplina urbanística: inspección e protección da legalidade urbanística. A axencia de protección da legalidade urbanística Tema 30.- O orzamento xeral das Entidades Locais. Estrutura orzamentaria. Elaboración e aprobación: especial referencia ás Bases de execución do Orzamento. A prórroga do Orzamento. Tema 31.- Os recursos das Facendas Locais no marco do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais: dos municipios, das provincias e doutras entidades locais. A imposición e ordenación de tributos e o establecemento de recursos non tributarios. En Arzúa, a 6 de agosto de 2009. O alcalde Asdo.; Xaquín García Couso